НАГРАДИТЕ СПЕЧЕЛИХА:

В жребия за наградите на “Движи се и победи – есен 2008” се надпреварваха преминалите най-малко два от обявените три туристически маршрути или 395 души (38,69% от участниците в кампанията). 

· Наградата във възрастовата група 4 - 10 години (органайзер, комплект тенис на маса) се изтегли между  93 деца и ученици

Печели: Серафим Бабулков на 10 години от ОУ “Бачо Киро” – Велико Търново

·  Наградата във възрастовата група 11 - 14 години (комплект тенис на корт, клипборд) се изтегли между 167 ученика

Печели: Богомила Йорданова на 13 години от ОУ “Д. Благоев” – Велико Търново

· Наградата във възрастовата група 15 - 19 години (флаш – памет, клипборд) се изтегли между  33 ученика 

Печели: Мария Недева на 15 години от Хуманитарна гимназия “Св. Св. Кирил и Методий”

·  Наградата във възрастовата група 20 - 45 години (барбекю) се изтегли между 28 души

Печели: Христина Маринова на 37 години от Велико Търново

·  Наградата във възрастовата група 46 – 64 години  (туристически стол, пончо) се изтегли между 47 души

Печели: Елисавета Михайлова на 63 години от Горна Оряховица

· Наградата за участниците над 65 години (кафеварка, шах, чадър) се изтегли между 25 души

Печели: Величка Петрова на 81 години от Велико Търново

·  Наградата за непушач (шах, чадър, комплект тенис на маса) се изтегли между 81 души над 18-годишна възраст 

Печели: Елисавета Димитрова на 60 години от Велико Търново

·  Специалната награда “Семейство” (албум, фотоапарат “Скина”, комплект тенис на маса, туристическо одеяло, термос) ще се изтегли между 7 семейства 

Печели: сем. Виолетта, Камен и Михаел Найденови от Велико Търново

·  Специалната награда “Най-малък участник” (флумастери, часовник, хвърчило, топка) се присъжда на Лъчезар Гърбов на 5 години и 4 месеца от град Велико Търново

·  Специалната награда “Най-възрастен участник” (албум, чадър, комплект кутии за съхранение на храна) се присъжда на Славка Иванова на 88 г. и  8 месеца от град Велико Търново

·  Голямата награда (велосипед “Ритмо 26”) се изтегли между 103 участника, преминали и 3-те маршрута на кампанията

Печели: Адрияна Ганчева на 12 години от ОУ “Христо Ботев” – Велико Търново

За най-активно участие в “Движи се и победи – есен 2008” организаторите на кампанията присъждат грамоти на следните училища:  

·  ОУ “Бачо Киро” – Велико Търново, което заема първо място с най-голям брой участници (261 ученика)

·  ОУ “Димитър Благоев” – Велико Търново – на второ място,  с 130 ученика

·  ОУ “Христо Ботев” – Велико Търново – на трето място,  с 107 ученика

Специалната награда на Младежкия дом (раница) се присъжда на Александра Йорданова Атанасова от 11е клас на Природоматематическа гимназия “Васил Друмев” – Велико Търново. 

Есенният етап на кампанията “Движи се и победи 2008” се проведе в периода 4 - 18 октомври и участниците в него преминаха по 3 туристически маршрута, съответно до: хижа “Божур”; парк Ксилифор и с. Арбанаси. 

“Движи се и победи 2008” беше организирана за осма поредна година, и с есенният етап броят на проведените досега кампании стана 15, с общ брой участници 8 601 души, в това число и 159 семейства. 

За учениците в първия маршрут на кампанията (до хижа Божур) бяха организирани спортни състезания и надпревари от Община Горна Оряховица,  а на 11 октомври, във втория маршрут на кампанията до парк Ксилифор и в традиционния есенен спортно-туристически празник се включиха общо 758 деца, ученици и възрастни хора – най-големият регистриран досега брой участници в един маршрут на кампанията. 

В “Движи се и победи – есен 2008” участваха общо 1 021 души (в това число и 9 семейства). Това е най-масовото участие на населението в кампанията досега. Повече от половината (52,11%) от участниците са се включили и в пролетния етап на кампанията, и почти толкова (47,9%) са избрали да участват за първи път в нея. За втора поредна година в “Движи се и победи” организирано участва и населението на общините Горна Оряховица и Лясковец. 

 Активността на участниците в “Движи се и победи – есен 2008” по възрастови групи е, както  следва:

· на първо място, с най-голям брой участници и относителен дял се нарежда възрастовата група 11 - 14 години - 357 ученика (34,97%);

· на второ – възрастовата група 4 - 10 години – 347 деца и ученика (33,99%);      

· на трето място – възрастовата група 15 -19 години (108 ученика – 10,58%), следвана от участниците във възрастовите групи: 46 - 64 години (83 души – 8,13%); 20 - 45 години (72 души – 7,05%) и над 65 години (50 души – 4,90%). 

В “Движи се и победи - есен 2008” най-масово участие взеха учениците и преподавателите от: ОУ “Бачо Киро”, ОУ “Димитър Благоев” и ОУ “Христо Ботев” от Велико Търново, следвани от ІІІ ОУ “Св. Св. Кирил и Методий” и СОУ “В. Грънчаров” от Горна Оряховица, и СОУ “Вела Благоева” – Велико Търново.

В кампанията бяха регистрирани 161 непушача над 18-годишна възраст, което представлява 78,16% от възрастното население, включило се в проявата. 

По време на туристическите маршрути беше измерено кръвното налягане на 100 души (80 жени и 20 мъже), на възраст от 17 до 88 години. При повече от половината от тях – 54 души (54 %) бяха установени оптимални (под 120/80 мм живачен стълб) и нормални (130/85 мм живачен стълб) стойности на кръвното налягане. Разпространени бяха 28 заглавия здравно образователни материали за поведенческите фактори на риска и профилактиката на хроничните незаразни болести.

 РИОКОЗ – Велико Търново,  д-р Кр. Петрова

